text:
10 Kasım 2015 Salı
Türkmenistanyň we Owganystanyň Prezidentleriniň Arasyndaky Telefon Arkaly Söhbetdeşlik
Türkmenistanyň Prezidenti Gurbanguly Berdimuhamedow bilen Owganystan Yslam Respublikasynyň Prezidenti Mohammad Aşraf Ganiniň arasynda telefon arkaly söhbetdeşlik boldy.
Iki goňşy döwletiň Baştutanlary birek-biregi mähirli, doganlarça mübärekläp, türkmen hem-de owgan halklarynyň bähbitlerine doly laýyk gelýän döwletara gatnaşyklarynyň häzirki ýagdaýy we geljegi barada pikir alyşmaga dörän mümkinçilige döredilendigine kanagatlanma bildirdiler.
Prezident Mohammad Aşraf Gani öz kärdeşine we tutuş türkmenn halkyna ýakynda bolup geçen güýçli ýertitremesi zerarly has uly heläkçilik çeken Owganystanyň demirgazyk welaýatlarynyň ilatyna iberilen ynsanperwer kömegi üçin tüýs ýürekden hoşallygyny beýan etdi. Mälim bolşy ýaly, hoşniýetli goňşuçylyk, ynsanperwer we giň halkara hyzmatdaşlygyna ygrarly syýasaty ýöredýän Türkmenistan tebigy heläkçilik baradaky habara ilkinji bolup seslendi hem-de zerur gurluşyk serişdelerinden we azyk önümlerinden ybarat ynsanperwer ýüki goňşy ýurda ugratdy.
Owgan Lideri öz ýurdunda Türkmenistan bilen hoşniýetli goňşuçylyk gatnaşyklaryna tüýs ýürekden buýsanylýandygyna we hormatly Prezidentimiz Gurbanguly Berdimuhamedowyň sebitde durnuklylygy, parahatçylygy we howpsuzlygy üpjün etmegiň möhüm şerti bolan parahatçylyk söýüjilik daşary syýasatyna ýokar baha berilýändigini aýratyn nygtady. Dostlukly döwletiň Baştutany Owganystanyň parahatçylykly durmuşynyň binýadyny pugtalandyrmakda we durmuş-ykdysady ösüşine ýardam bermekde şu ýyllaryň içinde berlen ägirt uly kömek, şol sanda ýeňillikli nyrhlar bilen elektrik energiýasyny hem-de suwuklandyrylan gazy ibermegiň, durmuş maksatly desgalary gurmagyň we ýaşlary okatmaga kömek bermegiň hem-de işgärleri taýýarlamagyň hasabyna berilýän goldaw üçin hoşallyk bildirdi.
Owganystanyň Prezidenti türkmen Lideri tarapyndan owgan meselesiniň çözgüdini tapmak üçin hemmetaraplaýyn möhüm halkara başlangyçlarynyň öz watanynda hökmany suratda parahatçylygyň we durnuklylygyň ýola goýulmagyna hyzmat etjekdigine ynam bildirdi. Şunda ýangyç-energetika toplumynda we ulag ulgamynda amala aşyrylýan sebit ähmiýetli iri taslamalaryň ägirt uly ähmiýeti bardyr. Gürrüň, ilkinji nobatda, Türkmenistan-Owganystan-Pakistan-Hindistan (TOPH) gaz geçirijisiniň gurluşygy we Türkmenistan-Owganystan-Täjigistan demir ýolunyň çekilmegi barada barýar.
Hususan-da, hormatly Prezidentimiz Gurbanguly Berdimuhamedowyň 6-njy noýabrda geçirilen Türkmenistanyň Ministrler Kabinetiniň giňişleýin mejlisinde gol çeken Kararynyň taryhy ähmiýeti nygtaldy, bu resminama laýyklykda, dekabr aýynda Türkmenistan-Owganystan-Pakistan-Hindistan halkara gaz geçirijiisiniň gurluşygyna badalga berler. Bu örän iri energetika taslamasynyň durmuşa geçirilmegi türkmen döwletiniň energetika strategiýasynyň iş ýüzünde amala aşyrylmagynyň ýolunda ýene bir möhüm ädim bolup, ählumumy energetika howpsuzlygynyň netijeli ulgamynyň, şol sanda türkmen energiýa serişdelerini dünýä bazarlaryna çykarmagyň ugurlaryny diwersifikasiýalaşdyrmagyň hasabyna kemala gelmegine ýardam berer.
Türkmenistan-Owganystan-Täjigistan halkara demir ýolunyň türkmen böleginiň gurluşygynyň Owganystanyň serhedine çenli ýetirilendigi, şeýle hem Owganystan Yslam Respublikasyna iberilýän elektrik energiýasynyň möçberlerini artdyrmak boýunça görülýän çäreler, hususan-da, 2018-nji ýylyň 1-nji ýanwaryndan başlap, 2027-nji ýylyň 31-nji dekabryna çenli Atamyrat (Türkmennistan) – Andhoý (Owganystan) ugry boýunça elektrik energiýasyny ibermek barada ýakynda kabul edilen çözgüt üçin tüýs ýürekden hoşallyk bildirildi.
Hormatly Prezidentimiz Gurbanguly Berdimuhamedow Türkmenistanyň geljekde hem goňşy Owganystanyň dikeldilmegi boýunça halkara tagallalaryna has işjeň gatnaşmagy hem-de durmuş-ykdysady düzümleriniň gaýtadan dikeldilmegine ýardam bermek bilen, owgan halkynyň parahatçylykly we abadan durmuşa tarap ugruny hemmetaraplaýyn goldajakdygyny aýdyp, Owganystanyň Baştutanyny şu ýylyň 13-nji dekabrynda yklymyň iň iri gaz geçirijileriniň biri – Türkmenistan – Owganystan – Pakistan – Hindistan gaz geçirijisiniň düýbüni tutmak dabarasyna çagyrdy. “Türkmengaz” döwlet konserni bu taslamanyň esasy maýadary hökmünde çykyş edýär.
Prezident Mohammad Aşraf Gani çakylygy hoşallyk bilen kabul edip, türkmen tarapynyň başlangyjy bilen amala aşyrylýan bu iri möçberli taslamanyň durmuşa geçirilmeginiň tutuş sebit üçin aýratyn möhüm ähmiýetiniň boljakdygyna ynam bildirdi.
Söhbetdeşler özara tagallalar netijesinde soňky ýyllarda döwletara gatnaşyklaryna kuwwatly ösüş depgininiň berlendigini kanagatlanma bilen belläp, munuň şol hyzmatdaşlygy umumy bähbitlere laýyk gelýän täze derejä çykarmaga mümkinçilik döredendigini nygtadylar. Türkmen Lideriniň şu ýylyň awgust aýynda Owganystan Yslam Respublikasyna bolan resmi saparynyň jemleri boýunça gazanylan ikitaraplaýyn ylalaşyklar hem bu asylly maksatlara gönükdirilendir.
Söhbetdeşligiň barşynda iki döwletiň Baştutanlary özara gyzyklanma bildirilýän halkara we sebit syýasatynyň käbir möhüm ugurlaryny ara alyp maslahatlaşdylar.
Milli Liderimiz pursatdan peýdalanyp, goňşy döwletiň Baştutanyny Türkmenistana gelmäge hem-de “Hemişelik Bitaraplyk: parahatçylygyň, howpsuzlygyň we ösüşiň bähbidine hyzmatdaşlyk” atly halkara maslahatyna hem-de ýurdumyzyň Bitaraplyk derejesini almagynyň 20 ýyllygyna gabatlanyp şu ýylyň 12-nji dekabrynda türkmen paýtagtynda geçiriljek baýramçylyk çärelerine gatnaşmaga çagyrdy.
Prezidentler Gurbanguly Berdimuhamedow hem-de Mohammad Aşraf Gani Owganystanyň we Türkmenistanyň halklaryna parahatçylyk, durnuklylyk we abadançylyk baradaky hoşniýetli arzuwlaryny beýan edip, türkmen-owgan gatnaşyklarynyň geljekde hem asyrlaryň dowamynda kemala gelen hoşniýetli goňşuçylyk, dostluk, özara ynanyşmak hem-de düşünişmek ýörelgelerine esaslanýan ikitaraplaýyn we köptaraplaýyn görnüşde üstünlikli ösdüriljekdigine ynam bildirdiler.
Telefon arkaly söhbetdeşlik owgan tarapynyň başlangyjy boýunça geçirildi.
Kaydol: Kayıt Yorumları (Atom)


c: text/html

text:
25 Kasım 2015 Çarşamba
Statistika Işi
Türkmen paýtagtynda Türkmenistanyň Statistika baradaky döwlet komitetiniň ýanyndaky Statistika boýunça pudagara geňeşiň nobatdaky mejlisi boldy. Duşuşyga geňeşiň agzalary we Türkmenistanyň Statistika baradaky döwlet komitetiniň jogapkär işgärleri gatnaşdylar.
Geňeşiň mejlisiniň gün tertibine girizilen meseleleriň arasynda oba hojalygy boýunça döwlet statistika hasabaty görnüşlerini pudaklaýyn statistika hasabat görnüşine geçirmek, statistiki maglumatlaryň elektron usulda ýygnalmagyna geçmegiň barşy, Statistika boýunça pudagara geňeşiň ozal kabul eden çözgütleriniň ýerine ýetirilişi bilen bagly meseleler, 2016-njy ýyl üçin ministrlikleriň we pudak edaralarynyň statistika işleriniň meýilnamalarynyň taslamalary bar.
Çykyş edenleriň belleýşi ýaly, milli ykdysadyýetimiziň üstünlikli ösüşi, giň möçberli durmuş maksatnamalarynyň amala aşyrylmagy milli statistikanyň ösüşini üpjün edýär. Şunuň bilen baglylykda, hormatly Prezidentimiz Gurbanguly Berdimuhamedowyň ýolbaşçylygynda ýurdumyzda durmuşa geçirilýän özgertmeleriň esasy ugurlarynyň biri hem döwlet häkimiýetini we dolandyrylyşyny hem-de statistiki maglumatlardan peýdalanýanlary gazanylan netijeleriň binýadynda Türkmenistanyň ykdysady ösüşi barada halkara ölçeglerine laýyk gelýän maglumatlar bilen üpjün edýän statistiki guramalaryň işini kämilleşdirmek bolup durýandygy nygtaldy.
Mundan başga-da, ykdysady işiň görnüşleriniň Döwlet klassifikatory (NAСE. Rev.2) ikinji wersiýasyny özleşdirmek boýunça uly işler durmuşa geçirildi. Ony beýleki statistiki tertipleşdirijiler bilen utgaşdyryp peýdalanmagyň maksadalaýyk boljakdygy nygtaldy.
Bu çäreleriň durmuşa geçirilmegi Türkmenistanyň statistika işini kämilleşdirmegiň hil taýdan täze tapgyry boldy. Kesgitlenen wezipeleri amala aşyrmagyň barşynda statistika usulyýetini halkara ölçeglerine laýyk getirmek boýunça toplumlaýyn işler durmuşa geçirildi. Statistika gözegçiliginiň usulyýet binýady pugtalandyryldy.
Geňeşiň agzalary gün tertibiniň ähli meseleleri boýunça pikir alşyp, statistiki maglumatlary berýän guramalar we şol maglumatlary peýdalanýanlar bilen netijeli özara gatnaşyklary ösdürmegiň hasabyna milli statistikanyň ösüşini üpjün etmek maksady bilen degişli çözgütleri kabul etdiler.
Kaydol: Kayıt Yorumları (Atom)

robotstxt: allowed

filter: keep


text:
«Aşgabat» — «Balkan»
Tapgyr «Aşgabadyň» «Balkany» kabul etmegi bilen başlanýar. Duşuşykda gazanyljak ýeňiş «Balkan» üçin hem möhüm welin, «Aşgabat» üçin has möhüm. Çünki yzygiderli ýeňişler «paýtagtlylara» möwsümi üçünji orunda tamamlamaga mümkinçilik berer. Ýeňilmegem howply, eliňde bar bolan dördünji orny almak üçin hem «Şagadam» synanşyk edýär.
«Aşgabat» «Balkany» ikinji aýlawda hem kabul edipdi, şonda jogapsyz gollaryň ikisi bilen «paýtagtlylar» ýeňiş gazanypdy. Balkanabatdaky duşuşyklar bolsa «nebitçileriň» ýeňşi bilen tamamlandy. Esasan hem, soňky oýun «Aşgabadyň» düzümine uly umyt bilen goşulan Wahyt Orazsähedowyň agyr şikes almagy bilen ýatda galdy.
Şu tapgyrda Ýokary ligadaky 680-nji duşuşygyny geçirjek «Balkan» myhmançylykdaky şowsuzlyklaryny dowam edip, «Aşgabatdan» ýene-de ýeňilse, bu ýeňliş «nebitçileriň» Ýokary ligadaky 170-nji ýeňlişi bolar. Eger ýeňiş, hakykatdan-da, «Aşgabadyň» tarapynda bolsa, onda «paýtagtlylar» şu möwsümde öz meýdanynda 10-njy ýeňşini gazanar.
«Hazyna» — «Ahal»
Üçünji aýlaw. «Ahal» — «Hazyna» duşuşygy. «Hazynanyň» 3:1 hasabynda öňe saýlanmagy, soň bolsa «Ahalyň» hasaby deňlemegi. 6 golly bu gyzykly oýun «Hazynanyň» we «Ahalyň» janköýerleriniň ýadyndan çykmadyk bolsa gerek. Ýene-de şol duşuşygyň ekiz taýy. Bir tapawutly tarapy, indi «Hazyna» «Ahaly» kabul edýär. Geçen tapgyrda «Hazyna» «Ahaldan» çekinmeýänligini görkezdi. Ýöne utulmak «Ahal» üçin howply. Geçen tapgyrda-da «Altyn asyrdan» ýeňlip utuk ýitiren «Ahala» indi mümkinçilik ýok diýen ýaly. Diňe ýeňmeli, deňlik hem howply. «Hazyna» bolsa arkaýyn. 6-njy orun ugrundaky ýaryşda bäsdeşlerinden yza galdy (ýöne ätiýaçda iki oýny bar). Özünde bir basgançak yzda gelýän «Energetikden» bolsa iki esse kän utugy bar. Diýmek, rahat oýun «Hazyna» ýeňiş getirip biler.
Şu ýylky «Hazyna» — «Ahal» duşuşyklarynyň ikisi hem gollara baý boldy. Ilkinji duşuşykda 5, ikinjisinde 6 gol geçirildi (Ikinji aýlawda «Hazyna» tehniki ýeňlişiň berlendigini ýatladýarys). Göreliň, bu gezek nähili bolarka?
«Energetik» — «Merw»
Mary derbisi. Ýöne Baýramalyda geçiriler. «Merwden» iki duşuşykda ýeňilmedik «Energetik» ahyr soňy üçünji aýlawda boýun egdi. Bu gezek ýene «Merwi» kabul edýär.
Indi birnäçe tapgyrdan bäri «Merw» bilen HTTU-nyň arasynda 6-njy orun ugrunda barlyşyksyz göreş dowam edýär. Bu tapgyr hem «Merw» üçin howply. Çünki özünden bir oýny az, ýöne bir utuk öňde barýan HTTU «Daşoguza» myhman bolýar. Eger işler tersine gitmese, HTTU-nyň ýeňiş gazanmak mümkinçiligi uly. Diýmek, ýaryşdan galmajak bolsa, «Merwe-de» ýeňilmek bolanok.
«Energetik» arkaýyn. Topar möwsümi 9-njy orunda tamamlady diýip arkaýyn aýdyp bileris. Şonuň üçin hem «Merwi» derletmek hem, olary 6-njy orun ugrundaky ýaryşda «goldamak» hem «Energetigiň» öz elinde.
Eger, köp sanly futbol janköýerleriniň garaşyşy ýaly, duşuşyk «Merwiň» ýeňşi bilen tamamlansa, onda bu ýeňiş toparyň Ýokary ligadaky 300-nji ýeňşi bolar. «Energetik» deňe-deň oýnap bilse, onda şu möwsümde 10 oýnuny deňlik bilen tamamlan ilkinji topar bolar. «Energetigiň» «Merwiň» derwezesinden geçirip biljek ýekeje goly toparyň şuw möwsümdäki, asyl-ha, Ýokary ligadaky 20-nji goly bolar (Şolaryň 11-si Kerim Hojaberdiýewe degişli). Üstesine-de şol gol «Merwiň» şu möwsümde öz derwezesine geçirden 40-njy goly bolar.
Bu sanlar amala aşarmyka? Geliň, onda oýna garaşalyň!
«Daşoguz» — HTTU
Bu gezek HTTU üçünji aýlawdaky uly üstünligini gazanyp, ýer eýeleriniň derwezesine 10 pökgi geçirip biler diýmeris. Sebäbi, «Daşoguz» myhmançylykdaky oýunlara görä, öz ýerinde batyrgaý we netijeli çykyş edip bilýär. Üstesine, şu möwsümde gazanan ýeňişleriniň ikisini hem öz meýdanynda gazandy. Ýöne, şeýle-de bolsa, indi 5 tapgyr bäri ýeňilmän gelýän HTTU duşuşygyň üstün tarapy. Ýeňiş mümkinçiligi, biziň pikirimizçe 30% — 70%.
Eger HTTU şuny başarsa, onda bu ýeňliş «Daşoguzyň» öz meýdanyndaky 10-njy ýeňlişi bolar. «Daşoguz» ýeňse, hasap örän sada, topar 3-ni ýeňşini gazanar we toplan utuklarynyň sany 10-dan geçer.
Hany, göreliň! Netije nähili bolarka? «Daşoguz» enteg-ä HTTU-nyň 14 goluna ýekeje jogaby hem berip bilenok.
«Altyn asyr» — «Şagadam»
Mundan 18 tapgyr öň. «Altyn asyr» «Şagadamy» kabul edipdi we 11 tapgyr bäri ýeňilmän gelýän «aragatnaşykçylar» ilkinji gezek, onda-da öz meýdanynda ýeňlipdiler. Ýene şol duşuşygyň ekiztaýy. Aslynda «Altyn asyra» «Şagadamy» ýeňmegiň kyndygyny aýtmak gerek. Birinji oýun 0:0, ikinji oýun ýeňliş, üçünji oýunda-da «Şagadam» öz futbolçylarynyň ýalňyşlygy bilen (awtogol) ýeňildi.
Bize tapgyryň duşuşygynda indi nämeler garaşýar? Jogabyny 21-nji oktýabrda alarys.


text:
"On-laýn-da" galyň, ähli zatlardan habarly boluň! Öz telefonyňyzyň kömegi bilen özüňize oňaýly ýerde we wagtda Internetiň üsti bilen aragatnaşygy saklaň. GPRS-ň 3G we LTE täze tilsimatlaryna seredeniňde pesligine garamazdan, ol birnäçe ýyl mundan öň öndürilen telefonlaryň eýeleri üçin ähmiýetini ýitirenok. TMCELL ulgamlaryndaky GPRS maglumatlaryny paketli geçirmegiň tilsimaty çatda oňaýly hat alyşmak, messenjerleriň üsti bilen habarlary alyş-çalyş etmek, elektron poçtalaryny okamak, täzelikler lentalaryna gözegçilik etmek üçin birikdirmegiň ýeterlik derejede ýokary tizligini üpjün edýär.
Internede 2G GPRS ulgam boýunça birikmek üçin TMCELL-iň islendik tarif meýilnamasyndan peýdalanyp bilersiňiz. Siziň «Internete girmek (GPRS)» hyzmatyna öň birikdirilenligiňiz hökmanydyr. Bu hyzmatyň bahasy, adatça, TMCELL-e birikdirileniňizdäki ilkinji tölege girýär.


text:
21 Şubat 2017 Salı
Hormatly Prezidentimiz Gurbanguly Berdimuhamedowyň Täze Eseriniň Tanyşdyryş Dabarasy Geçirildi
Goranmak ministrliginiň Merkezi serkerdeler öýünde hormatly Prezidentimiz Gurbanguly Berdimuhamedowyň “Mertler Watany beýgeldýär” atly täze kitabynyň tanyşdyryş dabarasy boldy. Bu çärä harby we hukuk goraýjy edaralaryň ýolbaşçylary, ýokary harby okuw mekdepleriniň mugallymlary hem-de talyplary, şeýle hem medeniýet işgärleri, jemgyýetçilik guramalarynyň, köpçülikleýin habar beriş serişdeleriniň wekilleri, beýleki myhmanlar gatnaşdylar.
Mälim bolşy ýaly, ýakynda döwlet Baştutanymyz ýurdumyzyň harby we hukuk goraýjy edaralarynyň ýolbaşçylaryna hem-de harby gullukçylaryna kitabyň nusgasyny dabaraly ýagdaýda gowşuryp, bu kitaby köp sanda neşir etmegi we harby hem-de hukuk goraýjy edaralaryň ähli şahsy düzümine ýetirmegi tabşyrdy.
Tanyşdyryş dabarasynyň öň ýanynda Merkezi serkerdeler öýüniň eýwanynda kitap sergisi guraldy, onda döwlet Baştutanymyzyň ylmy işleri, ylmy-populýar neşirleri hem-de edebi işleri görkezildi. “Mertler Watany beýgeldýär” atly täze kitap serginiň görnükli ýerinde goýuldy.
Milli Liderimiziň galamyndan çykan nobatdaky eserde Türkmenistanyň häzirki zaman Ýaragly Güýçleriniň alyp barýan işlerine ylmy taýdan harby-taryhy seljerme berilýär. Onda awtoryň milli ýörelgeler baradaky düýpli garaýyşlary, getirilen atalar sözlerinde, nakyllarda we pähimlerde bu ugra degişli halk pähimleriniň toplumy beýan edilýär.
Türkmenistanyň Prezidenti, ýurdumyzyň Ýaragly Güýçleriniň Belent Serkerdebaşysy goşun generaly Gurbanguly Berdimuhamedow Watany goramaga degişli borçlar barada pikir ýöredip, eseriniň ilkinji bölümlerinde milli ruhy-taryhy tejribä ýüzlenýär. Bu tejribe türkmenleriň harby sungatynda hem-de watançylyk dünýägaraýşynyň kemala getirilmeginde beýanyny tapdy.
Döwlet Baştutanymyz milli däp-dessurlarymyzyň çeşmelerini, oňa binýat bolup hyzmat eden beýleki şertleri giňden seljermek bilen, ene toprak bilen tebigy-genetika baglanyşygyň we toparlaýyn ruhuň esasy pursatlaryny belleýär. Şunda ata-babalarymyz beýleki halklar bilen aragatnaşykda ýüze çykýan meseleleri parahatçylykly usullar bilen çözmäge çalşypdyrlar, muňa milletimiziň taryhynda mysallar az däldir, ýazuw çeşmelerinde we köpsanly halk rowaýatlarynda şeýle ýagdaýlar barada aýdylýar.
Tanyşdyryş dabarasyna gatnaşyjylar Watanymyzyň özygtyýarlylygyny alan pursatynda döredilen Milli Ýaragly Güýçlerimiziň ata-babalarymyzyň parahatçylyk söýüjilikli ýörelgeleri hem-de goranyş häsiýetli kuwwaty goşuna öwrülip, gahrymançylyklara beslenen harby ýörelgeleri esasynda döwlet berkararlygy bilen bilelikde ösendigini hem-de kämilleşendigini nygtadylar.
Çykyş edenler hormatly Prezidentimiz Gurbanguly Berdimuhamedowyň täze kitabyndan baý anyk maglumatlary mysal hökmünde getirip, Garaşsyz, Bitarap Türkmenistanyň Harby doktrinasynyň çuňňur manysynyň neşirde çeper we düşnükli görnüşde açylyp görkezilýändigini nygtadylar. Şunuň bilen baglylykda, çykyş edenler milli Liderimiziň Watan goragçylary barada edýän uly aladasyny belläp geçdiler—geçen çärýek asyryň dowamynda Milli goşunymyzyň maddy-enjamlaýyn binýady hem-de söweşjeň ukyby ýokarlandy we harby gullukçylar we olaryň maşgala agzalary üçin amatly ýaşaýyş-durmuş şertleri döredilýär.
Milli Liderimiz Harby doktrina laýyklykda, ýurdumyzyň harby howpsuzlygynyň üpjün edilmeginiň döwletimiziň alyp barýan işiniň möhüm ugrudygyny ýazýar. Şunuň bilen baglylykda, hormatly Prezidentimiz ýurdumyzyň Ýaragly Güýçleriniň söweşjeň taýýarlygyna duýdansyz geçirilen barlaglaryň olaryň ýokary söweşjeň taýýarlygyna hem-de harby gullukçylaryň ussatlyk derejesine şaýatlyk edendigini buýsanç bilen belleýär.
Döwlet Baştutanymyzyň täze kitabynyň birnäçe bölümleri gaýduwsyz atly esgerlerimize bagyşlananýar. Harby gullukçylaryň çykyşlarynda türkmen atly ýigitleriniň şöhratly ahal-teke bedewlerine goýýan belent sarpasy nygtaldy. Awtoryň behişdi bedewlere – asyrlaryň dowamynda halkymyzyň wepadar hemrasyna bolan tolgundyryjy we belent sarpasyny äşgär açyp görkezýän adalgalar ünsi özüne özüne çekýär. Bu tolgundyryjy, ruhlandyryjy beýan ediş usuly ajaýyp bedewleriň täsin gözelligini beýan edýän dürli fotosuratlar arkaly has-da uly täsire eýe bolýar.
Täze neşir milli Liderimiziň täzeçil özgertmeler taglymlarynyň, alyp barýan syýasatynyň oňyn we ynsanperwer ugrunyň çuňlugyny äşgär edýär. Tanyşdyryş dabarasynda bellenilişi ýaly, hormatly Prezidentimiz Gurbanguly Berdimuhamedowyň halkara giňişliginde alyp barýan işjeň syýasaty, häzirki döwrüň möhüm meseleleriniň çözgüdini tapmakda dünýä bileleşiginiň tagallalaryny jebisleşdirmek boýunça oňyn işleri netijesinde Türkmenistan häzirki wagtda parahatçylyk dörediji döwlet hökmünde uly abraýa eýe boldy.
Çykyş edenler kitabyň ägirt uly watançylyk hem-de täsirli terbiýeçilik ähmiýetini, onuň ýaş harby gullukçylary taýýarlamak, olaryň syýasy aňýetini ösdürmek, işjeň raýatlyk ornuny pugtalandyrmak we söweşjeň ruhuny belende götermek işinde uly ornunyň boljakdygyny bellediler.
Neşir 13 bölümi hem-de taryhy resminamalaryň sanawyny öz içine alýar.
Kitap ajaýyp fotosuratlar bilen bezelipdir, olar milli Liderimiziň baştutanlygynda harby işi guramak boýunça geçirilýän özgertmeleriň üstünlige beslenýändigi, Türkmenistanyň Ýaragly Güýçleriniň kuwwatynyň barha artýandygy, döwletimiziň, harby gullukçylarynyň mynasyp durmuşy, okamagy, zähmet çekmegi we ýaşamagy üçin iň gowy şertleri döredýändigi barada aýdyň düşünje berýär.
Tanyşdyryş dabarasyna gatnaşyjylar hormatly Prezidentimiz, Türkmenistanyň Ýaragly Güýçleriniň Belent Seprkerdebaşysy goşun generaly Gurbanguly Berdimuhamedowa Ýüzlenme kabul edip, ýurdumyzyň hem-de jemgyýetimiziň howpsuzlygynyň, raýatlarymyzyň hukuklarynyň goragynda gaýduwsyz we ygtybarly durup, hemişe howpsuzlygyň we durnuklylygyň pugtalandyrylmagyna hemmetaraplaýyn ýardam berjekdiklerine milli Liderimizi ynandyrdylar.
http://www.turkmenhabargullugy.com/hormatly-prezidentimiz-gurbanguly-berdimuhamedowyn-taze-eserinin-tanysdyrys-dabarasy-gecirildi/
Kaydol: Kayıt Yorumları (Atom)


text:
24 Kasım 2015 Salı
Türkmenistanyň Prezidenti Alžir Halk Demokratik Respublikasynyň Premýer-Ministri Bilen Duşuşdy
Eýran Yslam Respublikasynda resmi saparda bolýan Türkmenistanyň Prezidenti Gurbanguly Berdimuhamedow gazy eksport ediji ýurtlaryň döwlet Baştutanlarynyň Sammitine gatnaşmagyň çäklerinde Alžir Halk Demokratik Respublikasynyň Premýer-ministri Abdelmalek Sellal bilen duşuşdy.
Alžiriň Hökümetiniň Baştutany türkmen Liderini mähirli mübärekläp, ikiçäk duşuşykda ikitaraplaýyn hyzmatdaşlyk meselelerini ara alyp maslahatlaşmak üçin wagt tapandygy we döredilen mümkinçilik üçin hoşallygyny beýan etdi. Premýer-ministr Abdelmalek Sellal hormatly Prezidentimiz Gurbanguly Berdimuhamedowa Alžir Halk Demokratik Respublikasynyň Prezidenti Abdul Aziz Butaflikanyň mähirli salamyny ýetirip, öz ýurdunda türkmen döwletiniň Baştutany tarapyndan alnyp barylýan “açyk gapylar” syýasatyny hem-de parahatçylygy, durnuklylygy we ählimumy abadançylygy üpjün etmek boýunça döredijilikli başlangyçlarynyň doly goldanylýandygyny aýtdy. Pursatdan peýdalanyp, dostlukly ýurduň hökümetiniň Baştutany milli Liderimizi Türkmenistanyň Bitaraplygynyň 20 ýyllygy bilen gutlap, bu halkara hukuk derejesiniň iki ýurduň gatnaşyklaryndaky ähmiýetini we uly ornuny belledi.
Hormatly Prezidentimiz Gurbanguly Berdimuhamedow hoşniýetli sözleri üçin minnetdarlyk bildirip, öz nobatynda Alžiriň ýokary ýolbaşçylaryna iň gowy arzuwlaryny beýan etdi we Türkmenistanyň Bitaraplygynyň 20 ýyllygy mynasybetli Aşgabatda geçiriljek dabaralara gatnaşamaga çagyrdy. Milli Liderimiziň belleýşi ýaly, ýurdumyzyň daşary syýasatynyň esasy ýörelgeleriniň biri dünýäniň ähli ýurtlary bilen özara bähbitli hyzmatdaşlygy pugtalandyrmak bolup durýar. Döwlet Baştutanymyz ikitaraplaýyn gatnaşyklary ösdürmek üçin uly mümkinçilikleriň bardygyny belläp, Türkmenistanyň Alžir Halk Demokratik Respublikasy bilen özara bähbitli hyzmatdaşlygy işjeňleşdirmäge taýýardygyny tassyklady.
Türkmen Lideri gazy eksport ediji ýurtlaryň döwlet baştutanlarynyň Sammitiniň ähmiýeti barada aýtmak bilen, şu gün bu möhüm meseläniň ara alnyp maslahatlaşylmagynyň halkara energetika gepleşiginiň örän möhüm we aýrylmaz bölegine öwrüljekdigini belledi. Türkmenistan dünýä hojalyk gatnaşyklaryna işjeň goşulyşmak bilen, bu ulgamda ählumumy hyzmatdaşlygy ösdürmäge mynasyp goşant goşýar, yzygiderli ýagdaýda möhüm başlangyçlar bilen çykyş edýär diýip, hormatly Prezidentimiz Gurbanguly Berdimuhamedow aýtdy.
Häzirki döwürde ählumumy energiýa gepleşiklerini ähli gatnaşyjylaryň bähbitleriniň deňeçerligi esasynda dünýä ösüşiniň hereketlendiriji güýjüne öwürmäge ýardam edýän düýpgöter netijeli nusgalaryny işläp taýýarlamak bilen baglanyşykly meseleleriň uly ähmiýete eýe bolýar diýip, döwlet Baştutanymyz sözüni dowam etdi we täze gurallar energiýa serişdeleriniň önümçiligi ulgamyny hem, olary sarp edijä çenli ýetirmegi hem öz içine almalydyr. Şunuň ýaly toplumlaýyn çemeleşme Türkmenistanyň energetika syýasatynyň esasyny düzýär. Bu ulgamda biziň tekliplerimiziň we işlerimiziň many-mazmunyny kesgitleýär dýýip, türkmen Lideri belledi.
Alžiriň Premýer-ministri Türkmenistanyň öz energiýa serişdelerini dünýä bazarlaryna çykarmagyň köpugurly ulgamyny döretmek boýunça saýlap alan strategiýasyna ýokary baha berip, hormatly Prezidentimiz Gurbanguly Berdimuhamedowyň ýurdumyzyň ýangyç-energetika pudagyny toplumlaýyn ösdürmek we döwrebaplaşdyrmak maksatnamasynyň ähmiýetini nygtady. Şunuň bilen baglylykda, türkmen döwletiniň tebigy gazy eksport etmegiň ugurlaryny diwersifikasiýalaşdyrmaga we energiýa serişdelerini dünýä bazarlaryna üstaşyr geçirmegiň howpsuz we ygtybarly şertelrini döretmäge gönükdirilen türkmen döwletiniň halkara başlangyçlarynyň dünýä bileleşigi üçin ähmiýeti bellenildi.
Alžiriň Hökümetiniň Baştutanynyň belleýşi ýaly, Eýranda geçirilýän Sammit örän möhüm çäredir. Forumyň jemleri dünýä energetika giňişliginde özara gatnaşyklaryň netijeli, adalatly we deňeçer nusgalaryny döretmek boýunça tagallalary jemlemäge ýardam berer diýip, Premýer-ministr Abdelmalek Sellal aýtdy.
Duşuşygyň çäklerinde Türkmenistanyň we Alžir Halk Demokratik Respublikasynyň ösüşiniň ileri tutulýan ugurlaryny hasaba almak bilen, döwletara hyzmatdaşlygynyň geljekki ugurlary ara alnyp maslahatlaşyldy. Türkmen-alžir gatnaşyklarynyň möhüm ugurlarynyň hatarynda söwda-ykdysady we ýangyç-energetika ulgamlary görkezildi. Medeniýet ulgamynda gatnaşyklary ýola goýmak meseleleri söhbetdeşligiň ýene bir ugry boldyB munuň özi iki halkyň we ýurduň arasyndaky dowtluk gatnaşyklaryny ösdürmäge ýardam berer.
Hormatly Prezidentimiz Gurbanguly Berdimuhamedow we Alžiriň hökümetiniň Baştutany duşuşygyň ahyrynda birek-birege hoşniýetli arzuwlaryny aýdyp, deňhukuklylyk we özara bähbit esasynda guralýan hyzmatdaşlygyň üstünlikli dowam etdiriljekdigine özara ynam bildirdiler.
Kaydol: Kayıt Yorumları (Atom)


text:
Täzelikler
-
- Daşary işler ministriniň orunbasary jenap Wepa Hajyýewiň Pariže sapary (20-21-nji noýabr 2017 ý.)
- Aşgabadyň petank oýny boýunça 3-nji turnirine Fransiýanyň Türkmenistandaky Ilçihanasynyň bileleşip sponsorlyk etmegi (2017-nji ýylyň 8-nji oktýabry)
- Ashgabat 2017 AIMAG-e ganaşýan Taitili we Täze-Kaledoniýaly wekilleri Fransiýanyň rezidensiýasynda kabul etme
- Jenap Žan-Mark Eýronyň beýannamasy – Fransiýa-Merkezi Aziýa - diplomatik gatnaşyklaryň ýola goýulmagynyň ýigrimi bäş ýyllygy (2017-nji ýylyň 29-njy marty)
- Fransiýa/Merkezi Aziýa - diplomatik gatnaşyklaryň ýola goýulmagynyň 25 ýyllygy
-
-


text:
Türkmenistanyň Döwlet medeniýet merkeziniň Döwlet muzeýi 2017-nji ýylyň 13-nji fewralynda Türkmenistanyň Döwlet baýdagynyň güni mynasybetli gurnan “Döwlet mertebesi – Watan baýdagy” atly sergisiniň açylyşyna ony synlamak isleýänleriň hemmesini çagyrýar.
Döwlet mertebesi – Watan baýdagy
- Ýaşyl Tug türkmeniň döwletli ýol-ýörelgesiniň,
Watanymyzyň taryhy şan-şöhratynyň
hem-de bagtyýar geljeginiň nyşanydyr.
Türkmenistanyň Prezidenti
Gurbanguly Berdimuhamedow
Hormatly Prezidentimiz Gurbanguly Berdimuhamedowyň tagallasy bilen Berkarar döwletimiziň bagtyýarlyk döwründe döwlet baýdagymyzyň baýramy diýarymyzyň ähli künjeginde dabaraly ýagdaýda giňden bellenip geçilýär.
Baýdak – döwletliligiň, berkararlygyň nyşany, sarpasy ýürekde, özi serden belentde göterilýän mukaddeslik. Baýdak – nesilleriň geljegine bolan ynamy. Baýdak türkmeniň mertebesidir. Baýdagymyz türkmen iliniň ak mermerli ajaýyp belent ýaşaýyş jaýlarynyň üstünde buýsançly, bagtyýar pasyrdaýar.
Biziň ýaşyl Tugumyz geçmiş bilen geljegi birikdirýän baýdakdyr. Çünki geçmişde ata-babalarymyz ýaşyl reňke bakylygyň, güýçlüligiň, kuwwatlylygyň, sary reňke bolsa hökümdarlygyň nyşany hökmünde garapdyrlar.
Türkmenistanyň Döwlet medeniýet merkeziniň Döwlet muzeýinde Baýdak baýramyna bagyşlap „Döwlet mertebesi -Watan baýdagy“ atly sergi gurnaldy. Sergi muzeýiň gaznalarynda goralyp saklanylýan gymmatlyklaryň esasynda taýýarlanyldy. Hormatly Prezidentimiziň portretine, Döwlet baýdagymyza, Döwlet gerbimize, olar hakynda Türkmenistanyň Konstitusiýasyndan göçürmelere serginiň görnükli ýerinde orun berildi. Ondan başga-da, türkmenleriň guran birnäçe döwletiniň, has takygy, oguz türkmenleriniň beýik Hun döwletiniň baýdagyny, Garahanly türkmenleriniň, Gaznaly türkmenleriniň, Beýik Seljuk türkmenleriniň, Köneürgenç türkmenleriniň, Eýýuby türkmenleriniň, Memluk türkmenleriniň, Osmanly türkmenleriniň, Garagoýunly we Akgoýunly türkmenleriniň, Sefewi türkmenleriniň, Awşar türkmenleriniň döwletleriniň baýdaklarynyň suratlaryny görmek bolýar. Şeýle hem, sergide baýdak baýramy mynasybetli geçirilen baýramçylyklarda düşürilen fotosuratlary synlamak bolýar. Baýramçylyk sergimizde hormatly Prezidentimiziň atalyk kitaplary, ussat nakgaşlaryň eserleri, Berkarar döwletimiziň bagtyýarlyk döwrüni wasp edýän ajaýyp zergärçilik, sungat eserleri, Garaşsyzlygymyzyň ösüş esasyny wasp edýän, çeper elli halyçylarymyzyň döreden şekilli ajaýyp halylary hem görkezilýär.


text:
Sport bilen meşgullanmakda halkymyza görelde, nusga bolýan Gahryman Arkadagymyzyň taýsyz tagallalary netijesinde ýurdumyzyň welaýatlarynda we paýtagtymyzda gurlup ulanylmaga berlen sport desgalarynda türgenlerimiz sportuň dürli görnüşleri bilen meşgullanyp, güýçlüleriň hatarynda barha taplanýar. Muňa mysal edip Türkmenistan ýurdumyzda geçirilen V Aziýa oýunlaryny we onuň netijelerini mysal getirip bolar. Ine biz hem öz gezegimizde TGÝMJ-niň merkezi edarasynda ýaşuly nesliň wekilleri hem-de Türkmenistanyň basketbol boýunça milli ýygyndysynyň gyzlar topary, olaryň tälimçisi bilen gyzykly duşuşyk geçirildi. Ilki bilen bu ýere ýygnananlaryň öňünde ýaşuly nesliň wekilleri çykyş edip, özlerinde uly täsir galdyran Aşgabat Aziadasy barada, türgenlerimiziň erjelligi, gözel ülkämize gelen köpsanly myhmanlaryň ýokary derejedäki guralan hyzmatlardan, myhmansöýerlikden hoşal bolandyklary hakynda uly buýsanç bilen gürrüň berdiler. Çykyş edenler türkmen alabaýynyň Wepaly diýip atlandyrylmagy biziň halkymyzyň geçmiş taryhy bilen medeni mirasynyň özboluşly sazlaşygy emele getirendigini bellediler. Türgenler hem öz gezeginde sportuň ähli görnüşleri bilen meşgullanmaga, türgenleşmäge döredilen mümkinçilikler hakynda, dünýä döwletlerinde özleriniň gazanan ýeňişleri, Aşgabat Aziadasyndaky netijeli çykyşlary barada ýygnananlara täsirli gürrüň berdiler. Soňra türgenler Ýaşulularyň halkara güni mynasybetli gutlag sözleri aýtmak bilen, bagtyýar gojalara, mährem enelere uzak ömüri, berk jan saglygyn arzuw etdiler. Ýaşulylara TGÝMJ-ti tarapyndan taýarlanan sowgatlary uly hormat bilen gowşuryldy.
Aziýa oýunlaryna gatnaşan bürinç medalyň eýesi bolan Türkmenistanyň basketbol boýunça milli ýygyndysynyň gyzlar topary öz gezeginde Hormatly Prezidentimize şeýle mümkinçilik döredip bereni üçin tüýs ýüreklerinden münnetdarlyk bildirip, Hormatly Prezidentimize işleriniň elmydama rowaçlyklara beslenmegini arzuw etdiler.


text:
Golaýda Türkmenistanyň daşary işler ministri Reşit Meredow Owganystanda saparda bolup, owgan resmileri bilen TOPH we beýleki proýektleriň gurluşygynyň howpsuzlygy barada maslahat etdi.
Emma bu saparda Amyderýanyň boýunda ýaşaýan etniki türkmenlere berlendigi aýdylýan wadalar gün tertibine gelmedi.
Eýsem, türkmen resmileriniň geçen ýylky saparlaryndan bäri Owganystandaky etniki türkmenleriň durmuşynda näme üýtgedi we berlen wadalara näme boldy?
Şeýle-de, Türkmenistan bilen Owganystanyň döwlet araçägini emele getirýän Amyderýanyň boýunda ýaşaýan etniki türkmenler Aşgabat hökümetiniň silden goranmak üçin çeken çiliniň indi joşan suwy Garkynyň ýaşaýjylarynyň üstüne gönükdürýändigini aýdyp, kömege garaşýarlar.
Azatlyk Radiosynyň "Dünýä türkmenleri" gepleşiginiň Garkyn ertabynda ýaşaýan etniki türkmenleriň problemalaryna bagyşlanan sanyny diňläp, öz pikirleriňizi aşakdaky forumda teswir görnüşinde ýazyp bilersiňiz.


text:
Tramp Russiýany Demirgazyk Koreýa ýardam bermekde günäkärledi
ABŞ-nyň Prezidenti Donald Tramp Russiýany Demirgazyk Koreýa ýardam bermekde günäkärledi
Tramp Demirgazyk Koreýanyň ykdysady sanksiýalaryň täsirinden Russiýanyň ýardamlary netijesinde halas bolandygyny öňe sürdi.
Roýter habarlar gullugyna beýanat beren Prezident Tramp “Russiýa Demirgazyk Koreýa meselesinde bize hiç goldaw bermeýär” diýdi.
Tramp Hytaýyň Demirgazyk Koreýa basyş etmek üçin edýän tagallasy barada bolsa öwgüli sözler aýtdy.
Demirgazyk Koreýanyň ABŞ-na roketa atmak üçin pursada garaşýandygyny öňe süren Tramp, ýurduna has köp roketa goranyş ulgamynyň gerekdigini belledi.
ABŞ-nyň Prezidenti Tramp Demirgazyk Koreýanyň lideri bilen duşuşmak isleýändigini we emma duşuşygyň netijer berjekdigine ynanmaýandygyny nygtady.


text:
Awstriýada doglan Hedy Lamarr 1940-njy we 1950-nji ýyllaryň arasynda diňe bir Golliwudyň däl, eýsem tutuş dünýäniň iň owadan aktrisasy hasaplanýardy.
Guardian gazetini: “Kinofilm sungatynyň ägirtlerinden bolan ol zenany Golliwudda adaty ýagdaýda zenan jynsyýetiniň nyşanasy ýaly görýärdiler. Şonuň üçinem onuň ylmy ukyby we derejesi töweregindäkiler üçin o diýen gyzykly hem däldi. Ýöne onuň ylmy ukyby "Bluetooth" we "Wi-Fi" ýaly telekommunikasiýa tilsimleriniň oýlanyp tapylmagyna sebäp boljakdy" diýip ýazýar.
Şeýle seýrek zenanyň durmuşy baradaky bir dokumental film 15-nji noýabrda Londonda açylan ýewreý kinofilmleri festiwalynda görkezildi. Ol dokumental filmiň esasyny goýanlardan biri hem meşhur aktrisa Susan Sarandon ekeni.
Aslynda Hedy Lamarryň durmuşy hakda film surata düşürmek üçin, diňe onuň ýaşaýşyny bilmek ýeterlik, ýagny Hedwig Kiesleriň uruş mahalynda, Wenada geçen çagalyk döwri, esger eginbaşyny geýip baý adamsyndan gaçmagy, 6 gezek durmuşa çykmagy, çagalarynyň dünýä inmegi (filmde onuň çagalary bilen geçirilen söhbetdeşlikler hem bar), owaly bilen Londonda we soňam Los Angelse gidip, kino ýyldyzyna öwrülmegi...
Ýöne öwrenji režisýor Aleksandra Deanyň düşüren filminde aktrisanyň oýnan roly iň az bilinýän roly bolsa-da, esasy ähmiýete eýedir.
Ol filmde Lamarryň 1990-njy ýylda Forbes žurnalyna beren interwýusynyň ses ýazgysy hödürlenýär. Şonda aktrisanyň dünýeden ötjek wagtyna 10 ýyl galypdy we ol özüni töwereginden tutuşlygyna üzňeleşdiripdi.
Lamarryň sahna durmuşy Berlinde režisýor Maks Reinhardtyň meşhur aktýorlyk mekdebini gutarandan soň Awstriýada başlapdyr.
Tehnologiýalara janköýerlik edýän bir bank müdiriniň gyzy bolan ol aktrisa amaly-haşam sungaty bilen tapawutlanýan bir ýewreý mähellesinde kemala gelipdir. Ol 19 ýaşyna gadam basanda, özüne şöhrat getirjek kinodan rol alypdyr.
1933-nji ýylda Çehiýada surata düşürilen "Ekstazi" kinofilminde ol çuw-ýalaňaç sahna çykyp, jynsy gatnaşyk pursadyny diýseň ussatlyk bilen tebigy ýagdaýda ýerine ýetiripdir. Onuň tebigy ýagdaýda suratlandyran ol roluny soň Rim papasy berk ýazgarypdyr.
Ikinji jahan urşunyň başynda Lamarr kompozitor George Antheil bilen bilelikde Hyzmatdaş güýçleriň torpedolary üçin rasiýa aragatnaşyk ulgamyny hasam kämilleşdiripdir.
Ol ulgamda spektriň giňeldilmegi bilen tolkunyň yzygiderli üýtgedilmegi tilsimi ulanylypdyr. Şeýle tilsim bilen hereket eden torpedolar nemesleriň tolkun tutýanlaryndan arkaýynlyk bilen geçmegi başarypdyr.
Şeýle oýlap tapylan tilsimde kompozitoryň rol almagy tölänlik bolmandyr. Sebäbi ol tilsim bilen işleýän enjam pianino ýa-da sintizatoryň dili ýaly aýratynlykda ýasalypdyr. Ýönekeý pianino dili bilen 88 tizligiň arasynda tolkunlary yzygiderli üýtgetmek mümkin bolupdyr.
ABŞ-yň harby deňiz güýji ol enjamyň patentine "tutuşlygyna gizlin" diýen möhüri urupdyr.
Uruşdan soň 1957-nji ýylda "Sylwania Elektronik Systems" atly şereket ol enjamyň adaty önümçiligine başlapdyr.
ABŞ-yň harby deňiz güýji ol tehnologiýany 1960-njy ýyllara çenli kabul etmedigem bolsa, ylym dünýäsi ol tilsimden peýdalanmak bilen "Bluetooth" tehnologiýasyna nusga alynandygyna we soň ondan hem "Wi-Fi" ulgamynyň gelip çykandygyna ynanýar.
Kompozitor Atheli soň-soňlar öz ýatlamasynda: "Biz uruş barada gürrüň edýäris. 1940-njy ýyllaryň ahyrynda ýagdaý öwerlikli däldi we hemmeler umytsyzdy. Hedy Golliwudda köp pul gazanýandygyny, ýöne dünýädäki ýagdaýyň bulaşýandygy üçin özüni gaty ynjalyksyz duýýandygyny aýtdy. Ol özüniň harby enjamlar we gizlin ýaraglar hakda baý maglumata eýedigini gürrüň berdi. Ol "MGM"-den aýrylyp, özüniň bilýän zatlaryny Waşingtona gidip, şol ýerde täze açylan "Oýlap tapyjylar" geňeşi bilen paýlaşmak isleýärdi" diýip gürrüň berýär.
Olaryň harby tehnologiýa ugrunda eden şol açyşynyň patenti 1942-nji ýylyň 11-nji awgustynda hasaba alnypdyr. Ol patentiň şahadatnamasynda aktrisanyň adamsynyň familiýasy ýazylypdyr, ýagny Hedy Kiesler Markeý görnüşinde.
Emma şol döwürdäki tehniki mümkinçilikler bu açyşyň doly amala aşmagyna mümkinçilik bermändir. Ol açyşdan diňe 1962-nji ýylda Kuba rewolýusiýasy bolanda peýdalanylypdyr. Şonda suwasty gämileriň hemmesine dessine şol enjam oturdylyp başlanypdyr.
Dokumental filmde Sarandon we kinofilmde surata düşen nemes aktrisasy Diane Krugeriň tagallalarynyň netijesinde Lamarryň ylmy açyşlarynyň doly manyda gadyrynyň bilinmegine ýol açandygy bellenýär.
Lamarryň çeper filmlerdäki ukyby barada söz açylanda bolsa, tankytçylar režissýorlaryň onuň aktrisalyk ukybyndan däl-de, owadanlygyndan öz bähbidine ulanandygyny öňe sürýärler.
Lamarryň açyşynyň gadyry diňe 1998-nji ýylda, ýagny açyşdan 50 ýyl soň bilnipdir. Kompozitor we aktrisa zenan Lamarr şol ýyl "Electronic Frontier" fondunyň baýragyna mynasyp görlüpdir.
Aktrisa bir gezek öz owadanlygy barada söz açanda, öz sypatyny "hiç wagt çykaryp bolmaýan betbagtçylyk maskasyna" meňzedipdir.
Rim papasy 11-nji Piusuň lagnatlan "Ekstazi" atly kinofilminden soň Lamarr "Alžir", "Galhagal şäheri", "Meniň söýgüli – içalym" we "Samson we Delila" atly kinofilmlerde surata düşüpdir.


text:
Halkara Olimpiýa komiteti Orsýetiň doping bilen bagly dawada aýyplaýjy strategiýasyna garşy çykdy we Moskwanyň dopinge garşy agentliginiň öňki resmisi Grigoriý Rodçenkowyň Orsýetiň doping dildüwüşigini dünýä paş etmegi bilen “hakykatçy” bolandygyny aýtdy.
Moskwanyň dopinge garşy laboratoriýasynyň öňki müdiri 2015-nji ýylda Orsýetde dopingiň döwletiň goldawynda ulanylýandygynyň üstüni açmak bilen “hakykatçy şaýatdyr” diýip, Olimpik komitetiniň orsýetli sportsmenleriň doping bilen bagly işleri boýunça 27-nji noýabrda geçiren maslahatynda aýdyldy.
Orsýetiň häkimiýetleri doping bilen bagly meseleleriň birnäçesiniň jogapkärçiligini Rodçenkowyň we birnäçe sportsmeniň üstüne atmaga synanyşdylar. Bu bolsa soňky iki ýylyň dowamynda onlarça sportsmeniň halkara sport çärelerine gatnaşmagynyň gadagan edilmegine getirdi.
Orsýetiň şu aýda Rodçenkowa garşy gozgan işinde Orsýetiň derňew komiteti onuň 2014-nji ýylda Soçide geçirilen gyşky Olimpiýa oýunlarynda doping programmasyna ýolbaşçylyk edendigini we 2006 – 2015-nji ýyllaryň aralygynda laboratoriýa baştutanlyk eden döwründe birnäçe beýleki işlere baş goşandygyny aýtdy.
Orsýetiň derňew komiteti, media maglumatlaryna görä Birleşen Ştatlarda ýaşaýan Rodçenkowyň ekstradisiýa edilmegini isleýär.


text:
Bank kartlary
Bank kartlary.
Türkmenistanyň “Daýhanbank” döwlet täjirçilik bankynda “Altyn Asyr” bank kartynyň hyzmatyndan peýdalanyp bilersiňiz. Bu bank kartlary nagt däl hasaplaşyklary geçirmegiň döwrebap töleg guralydyr. Bu bank kartynyň üsti bilen zähmet haklarynyň berilmegi töleg kartlarynyň giňden peýdalanylmagyna amatly şertler döredýär. Şeýle hem ygtybarly pul geçirimleriniň, ilata Lomaý we bölekleýin söwda nokatlarynda harytlary satyn almaklyga, ýurdumyzda içerki pul serişdelerini ugratmaklyk ýaly hyzmatlary üçin tölegleriň gysga wagtda nagt däl görnüşinde örän amatly amala aşyrylmagyna mümkinçilik berýär.
Altyn asyr plastik kartynyň üsti bilen :
- nagt pullaryňyzy islän wagtyňyz bankomatlardan alyp bilersiňiz;
- puluňyz hemişe bankyň goragynda bolar;
- hasabyňyzdaky puluň mukdaryny elmydama görüp bilersiňiz;
- nagt puluňyzy ýanyňyzda götermek zerurlygy aradan aýrylýar;
- bank amallaryny amala aşyrmak üçin wagtyňyz tygşytlanar;
- bankdan alan karzyňyzy we oňa degişli göterim tölegleriňizi nagt däl görnüşinde geçirip bilersiňiz;
- telefon hyzmatlary üçin bankomatlardan töleg geçirip bilersiňiz;
- söwda merkezlerinde satyn alan dürli harytlaryňyz üçin tölegleri amala aşyryp bilersiňiz.


text:
Moskwanyň sudy geçen ýyl “Eho Moskwy” radiosynyň žurnalistini pyçaklan adamy psihiatriki bejergä höküm etdi.
Boris Gritsiň sud işi 18-nji aprelde başlanypdy. Sud Gritsiň psihiki taýdan kadasyzdygyny belläp, onuň eden etmişi üçin jogapkärçilige çekilip bilmejekdigini aýtdy.
Grits Tatýana Felgengaueri öldürmek islemändigini aýtsa-da, ony üç gezek, ýagny boýnuna, kellesine we eline pyçak urandygyny boýun aldy.
“Eho Moskwy” radiosynyň alyp baryjysy we redaktorynyň orunbasary Felgengauer 23-nji oktýabrda amala aşyrylan hüjümde aman galdy.
Grits radio stansiýanyň Moskwadaky baş edarasyna girip, garawullaryň gözlerine srpeý sepip, Felgengauere hüjüm etmekde aýyplanypdy.
Grits derňewçilere Felgengauer bilen bäş ýyllap “telepatiki gatnaşykda” bolandygyny aýdypdyr.


text:
Ebu Said Gardezi
Ebu Said Abdylhaý ibn ez-Zahhak ibn Mahmyt Gardizi 11-nji asyryň fars (Eýran) taryhçysy. Ebu Said 1048-50 ýyllarda Gaznawy soltany Abdyreşit ibn Mahmyt Zeýn el-Milla (1049-53) bagyşlap, "Ýyl ýazgylarynyň bezegi" ("Zeýn al-ahbar") diýen taryhy iş ýazypdyr. Ol bu işinde gadymy Eýran patyşalarynyň (yslama çenli), halifleriň (1032-nji ýyla çenli), Horasanyň (1041-nji ýyla çenli), Gaznawy soltanlary Mewdudyň, onuň ogly Mesudyň, agtygy Mahmydyň, Hindistanyň, Aziýadaky türk taýpalarynyň taryhy, musulman, hristian, ýewreý, hindi dini baýramçylyklary we ş.m. barada ýazypdyr. Onuň bu işi Horasanyň 1041-nji ýyla çenli bolan taryhyny öwrenmekde esasy çeşme hasaplanýar. W. W. Bartoldyň "Türküstan-mongollaryň çozuşy döwründe" (1 bölüm, 1898) we "1893-94 ýyllarda Orta Aziýa gidilişi barada hasabat" (1897) diýen kitaplarynda Ebu Saidiň bu ýygyndysyndan bölekler çap edilipdir, ol iş 1955-nji ýylda Tähranda doly çap edilipdir.


text:
Aktual Analiz
Näme üçin prezident dolanşygy ulgamyna geçilmeli?
Bu soraga jogap berip bilmek üçin ähli zatdan ozal Prezident dolanşygy ulgamyna gowy düşünmek gerek. Bu ulgama gowy düşünmek üçin parlamentar ulgam bilen bilelikde deňeşdirilmeli we iki ulgamyň amatly hem-de amatsyz taraplary seljerilmeli. Biz hem synymyzda bu meseläni analiz etmäge synanşmakçy. Prezident ulgamy parlamentar ulgama seredilende güýçli dolandyryş isleginiň netijesinde ýüze çykdy. Bu ulga güýçleriň özbaşdaklygynyň mizemez ulgamy hökmünde atlandyrylýar. Onuň şeýle atlandyrylmagynyň käbir sebäpleri bar. Birinjisi halkyň baştutanynyň parlamentden çykman, halk tarapyndan saýlanmagy. İkinji prezidentiň we ýerine ýetiriş ygtyýarynyň beýleki agzalarynyň mejlisiň işine işjeň gatnaşmaklarynyň mümkin bolmanlygy. Üçünjisi bolsa kanun çykaryjy we ýerine ýetiriji güýçleriň serişdelerini hem-de yzgiderliligi taýdan biri-birinden garaşsyz bolmagy. Şol sebäpli bir başly, ýagny prezident dolanşygy ulgamy güýçleriň özbaşdaklygy teoriýasyny iň ýerlikli berjaý edýän ulgamdyr. Şeýle-de bu ulgam güýçleriň özbaşdaklygynyň mizemez ulgamy bolmak bilen birlikde, güýçleriň biri-birine gözegçilik etmegine we deňagramlygy üpjün etmegine esaslanýan hökümet ulgamydyr.
Şeýlelikde prezident dolanşygy ulgamynda dolanşygyň güýji halka esaslandygy üçin durnuklylygy üpjün etmek, güýçli dolanşyk döretmek we demokratik bolmak taýdan beýleki ulgamlardan asgyn görülýär. Bu ulgamda dolanşygyň bir merkezli gurluşa eýe bolmagy sebäpli agyr we durgun döwlet gurluşlary hem-de garşy durýan býurokratiýa eýe bolan parlamentar ulgama seredilende hyjuwly we ýeňillik bilen mobilizlenme özboluşlygyna eýe, çözgüt tapma mümkinçiligi bolan syýasy ulgamdyr. Emma beýleki tarapdan kanun çykaryş we dolanşyk arasynda düşnüşmezlik potensialyna eýe bolmagy, mizemez bolmagy we häkimiýeti şahsylaşdyrmagy taýdan kemçilikleri bar. Şeýle-de prezidentlik ulgamy durnuklylyk we funksiýasy taýda-da parlamentar ulgama görä asgyndyr. Muňa garamazdan parlamentar ulgamyň prezident ulgamyna seredilende geçirimli bolmagy, ýagny toparlanşyklara ýol bermezlik taýdan ukyply bolmagy.
Taryhy jähtden ser salanymyzda soňky 60 ýyllyk respublika taryhynda parlamentar ulgamyň ýüze çykaran kynçylyklaryna türk milleti köp şaýatlyk etdi. Koalisiýaly hökümetler we olaryň sebäp bolan durnuksyzlyklary netijesinde ýüze çykan ykdysady çökgünlikler we harby agdarlyşlyklar milletiň ýadynda öçmejek yz galdyrdy. Şol sebäpli “syýasy durnuklylyk” adalgasy türk syýasy taryhynda yzgiderli ýagdaýda nygtalýan adalga öwürldi. Aslyna seredilende 2007-nji ýyldaky özgertme bilen prezidentiň halk tarapyndan saýlanma usulynyň getirilmegi täze bir dolanşyk düzgüniniň ýola goýulmagy taýdan möhüm öwrülşik nokadydyr. Çünki mundan beýläk ýokarda beýan edilen kynçylyklar sebäpli Türkiýäniň hökümet ulgamy parlamentarizmiň ýörelgesinden uly görwrümde tapawutlandy. Köp sanly syýasaty öwrenijiniň pikiriçe Türkiýäniň dolanşyk ulgamy häzirki şertlerde ýarym prezident ulgamyna öwrüldi.
Prezident dolanşygy ulgamynyň Türkiýe üçin bähbitli ýa-da zyýanly taraplaryny ähli taraplaýyn seljerip bileris, hat-da şu günlerde has köp seljermek ýerlikli bolar. Bähbidini-zyýanyny hasaba almanymyzda-da prezident dolanşygy ulgamynyň Türkiýe üçin haýsydyr bir bökdençlige sebäp bolmajakdygyny aýdyp bileris. Türkiýe bu ulgama parlamentar ulgamdan has gysga möhletde uýgunlaşyp biler. Beýleki tarapdan 1982-nji ýyda kabul edilen konsitutsiýanyň prezidente berýän ygtyýary Türkiýäniň halky artykmajy bilen özleşdirdi. Türkiýede prezidente meňzeýän döwlet baştutany syýasy taýdan jogapkärçiliksizdir; güýçli parlament arifimetikasyna eýe bolan premýer ministr üçin hem şol şertler döredilen. Meselä diňe şu jähtden garanymyzda-da prezidentlik ýa-da partiýaly döwlet baştutanlygy ulgamyna geçmek hem iş ýüzündäki şertleri hukuky şertlere öwürmek manysyny aňladar. Ýagny Türkiýe prezident dolanşygy ulgamyna geçen halatynda görmedik ulgamyna däl, birnäçe tarapdan tejribede bar bolan ulgamy kabul etdigi bolar.
Türkiýe üçin iň amatly hökümet ulgamy haýsydyr diýlen soragyň jogabyny peýdasy ýa-da düşýän gymmaty taýdan seljermek ýerlikli bolar. Her bir syýasatda pursatlary we howplary, güýçli hem-de ejiz taraplaryny ýerlikli seljermek gerek. Parlamentar we prezident ulgamlarynyň özüne mahsus ýeňillikleri we howplary bar. Mysal üçin prezident dolanşygy ulgamy durnuklylyk taýdan parlamentar ulgama görä has güýçlidir. Emma parlamentar ulgamyň prezident ulgamyna görä ýeňilligi egilşikli bolmagy, ýagny bölünşiklere sebäp bolmazlygy. Peýda we düşýän gymmaty taýdan deňeşdirilende; Türkiýe içeri we daşary syýasatda çylşyrymly we gyssagly meseleler bilen göreşýär. Prezident ulgamy içeri we daşary syýasatda kararlaryň has çalt kabul edilmegine şert döredip, Türkiýäniň güýjüniň we pozisiýasynyň berkidilmegine amatly mümkinçilik berip biler. Şeýlede hasabat bermek we beýleki jähtlerden demokratiýa has bap gelýän prezident ulgamy Türkiýäniň syýasy taryhyndaky Mejlisiň we dolanşygyň gardyşa öwrülmegine hem-de dolanşygyň çykgynsyzlaşmagyna sebäp bolan bökdençlikleriň çözülmegine we güýçleriň biri-birine gözegçilik etmegine goşant goşup biler.
Jemläp aýdanymyzda prezident dolanşygy ulgamy Türkiýäniň 80 ýyldan gowrak wagt bäri duçar bolýan ykdysady, jemgyýetçilik we syýasy kynçylyklaryna çözgüt tapma potensialyna eýedir. Parlamentar ulgamda gatlaklaşan bu meselelerin çözülmegine prezident ulgamy arkaly mümkinçilik berilmegi gerek. Türkiýäniň ähli taraplaýyn öňüniň açylmagy şuňa bagly bolar.


text:
Biz işimiziň ilkinji günlerinden başlap, jemgyýetçilik iýmiti we müşderi hyzmatlary bilen baglanyşykly ähli ugurlarda öňdebaryjylygy eýelemeklige ymtyldyk. Biziň toparymyz ýokary hilli restorany döwrebap jemgyýetçilik iýmiti hyzmatlary bilen baglanyşdyrmagy özüne maksat edindi. Biz myhmanlarymyzyň ýakyndan garşylanyp, lezzetli tagamlary we ýokary hilli hyzmatlary başdan geçirip biljek mekanyny hyýal etdik. 2009-njy ýylyň fewral aýynda biz Aşgabat şäherinde Merdem restoranymyzy açdyk.
Köp restoranlarda gowy nahar bar; emma, hemmesinde gowy hyzmat ýok... MERDEM
Biz döwrebap restoran düşünjämizi jemgyýetçilik iýmiti hyzmatlaryna ugrukdyrmak arkaly özümiziň gymmatly müşderilerimize hödürleýän ýokary hilli nahar hyzmatlarymyzyň gerimini giňeltdik. Gysga wagtyň içinde biziň kompaniýamyz Halkara Standartlaşdyrma Guramasy tarapyndan "ISO 22000:2005 we ISO 9001:2008" sertifikatlary bilen güwälendirildi.
26.12.2016
27.12.2016
28.12.2016
7-9 Dekabr 2016
Gapyrgaly Işlekli
Line ID: @merdem
Ýerleşýän ýeriňizden bize bolan ýoly Google Maps çyzyp bersin
9-njy mikraýon
Oguzhan Köç. 5/7
Aşgabat / Türkmenistan